નિધિ તિવારીનો બેંગલુરુમાં જન્મ અને ઉછેર થયો અને હાલ તે દિલ્હીમાં પોતાના પતિ અને બે બાળકો સાથે રહે છે. નિધિની માતા વૈજ્ઞાનિક છે. પોતાના બિન્ધાસ્તપણાનો યશ તે માતાના ઉછેરને આપે છે. નિધિ કહે છે મારી માતાએ મને નાની ઉંમરથી હાઈક અને ટ્રેકિંગ જેવા સાહસ કરવા માટે પ્રેરણા આપી. મારો સૌ પ્રથમ ટ્રેક ભૂતાનમાં હતો. મને એટલી મજા આવતી કે હું સતત ટ્રેકિંગ માટે જવા લાગી. પછી તો ઘરે ઓછું અને ટ્રેક પર વધુ રહેવા લાગી. તેના માતાપિતાને હવે ડર પણ લાગતો કે નિધિનું શું થશે? તેને યોગ્ય વર નહીં મળે તો? વગેરે વગેરે પછી તો ટ્રેકિંગ જૂથનું નેતૃત્વ પણ નિધિ કરવા લાગી. એ દરમિયાન તેની લશ્કરમાં કામ કરતા યુવાન સાથે ઓળખાણ થઈ. જે પ્રેમમાં પરિણમતા તેની સાથે લગ્ન કર્યાં. આજે તેના બે બાળકો પણ છે.